OzLabs/hebrew-wiki-articles huggingface dataset:
וילהלם הנמן

וילהלם הנמן (בגרמנית: Wilhelm 'Willi' Hahnemann; 14 באפריל 1914 – 23 באוגוסט 1991) היה כדורגלן ומאמן אוסטרי-גרמני, ששיחק בעמדת החלוץ.

==ביוגרפיה==
וילהלם הנמן נולד ב-14 באפריל 1914 בווינה שבאוסטריה. לאורך כל הקריירה שיחק במועדון האוסטרי אדמירה וינה, עימו זכה ב-6 תוארי אליפות, שלוש פעמים בגביע ובתואר מלך השערים בליגה האוסטרית של עונת 1935/36 עם 23 שערים.

הנמן שיחק בנבחרת אוסטריה מ-1935 עד 1948 והוא כבש במדיה 4 שערים ב-23 הופעות. מ-1938 עד ל-1941 שיחק עבור גרמניה לאחר שאוסטריה סופחה אליה בעקבות האנשלוס. במונדיאל 1938 כבש במשחק החוזר נגד שווייץ בשמינית הגמר אך נבחרתו הפסידה 4–2 בסיום. המשחק הכי זכור של הנמן בקריירת הנבחרות שלו היה הניצחון הגדול על פינלנד 0–13 ב-1940. הוא היה לכוכב המשחק עם 6 שערים ובכך השחקן היחיד שכבש עבור גרמניה יותר שערים במשחק בודד היה גוטפריד פוקס שכבש 10 שערים נגד רוסיה במשחקים האולימפיים של 1912.

לאחר שסיים את הקריירה ככדורגלן הנמן היה למאמן בכמה קבוצות שווייצריות. הוא נפטר ב-23 באוגוסט 1991 בגיל 77 במקום הולדתו.

==תארים==
;אדמירה וינה
*אליפות אוסטריה (6): 1932, 1934, 1936, 1937, 1939, 1947
*הגביע האוסטרי (3): 1932, 1934, 1947

;אישיים
*מלך השערים בליגה האוסטרית: 1935/36 (23 שערים)

== קישורים חיצוניים ==

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני אדמירה ואקר
קטגוריה:וינה: כדורגלנים
קטגוריה:כדורגלני נבחרת אוסטריה
קטגוריה:כדורגלני נבחרת גרמניה
קטגוריה:כדורגלני מונדיאל 1938
קטגוריה:גרמנים שנולדו ב-1914
קטגוריה:אוסטרים שנפטרו ב-1991
קטגוריה:גרמנים שנפטרו ב-1991
דמעות של סתיו (ספר)

דמעות של סתיו (באנגלית: The Tears of Autumn) הוא ספר מאת הסופר, העיתונאי ואיש ה-CIA האמריקני צ'ארלס מק'קרי.

==עלילה==
עלילת הספר נפתחת כאשר פול כריסטופר, איש מבצעים בשורות ה"ארגון", כפי שמכונה בספר סוכנות הביון של ארצות הברית, וקודם לכן לוטננט בחיל הנחתים, אשר לחם במלחמת העולם השנייה בקרב אוקינאווה ועוטר בכוכב הכסף ולב הארגמן, החל לחקור באופן עצמאי את רצח נשיא ארצות הברית, ג'ון פיצג'רלד קנדי. התיאוריה של כריסטופר הציבה איום על מדיניות החוץ של ארצות הברית, והממונים עליו הורו להפסיק את החקירה. הוא בתגובה סירב, ויצא לבדו לחקירה שהביאה אותו מפאריס לרומא, ובהמשך לציריך, לקונגו ולסייגון. לאורך המסע נרדף כרסטופר בידי המתנקשים ואנשי מבצעים של סוכנות הביון שרצו למנוע ממנו לפענח את הפרשה.

==קישורים חיצוניים==
* [https://simania.co.il/bookdetails.php?item_id=145055 דף הספר] באתר "סימניה".
* [https://www.text.org.il/index.php?book=06020715 דף הספר], באתר "טקסט".
==הערות שוליים==

קטגוריה:ספרי מתח
קטגוריה:ספרי ריגול
קטגוריה:ספרי 2006
קטגוריה:ספרי אריה ניר הוצאה לאור
מחוץ לחוק: ילדות בדרום אפריקה

מחוץ לחוק: ילדות בדרום־אפריקה (באנגלית: Born a Crime: Stories from a South African Childhood; מילולית: "נולדתי פשע: סיפורים מילדות דרום־אפריקאית") הוא ספר קומדיה אוטוביוגרפי שנכתב על ידי הקומיקאי הדרום אפריקאי טרוור נואה, שיצא לאור בשנת 2016. עיבוד קולנועי מופק על ידי Paramount.

תרגום לעברית יצא בהוצאת סלע מאיר בשנת 2019 בתרגומו של גל רוזנברג.

הספר זכה בפרס NAACP ליצירה ספרותית יוצאת מן הכלל של סופר ביכורים.
== עלילה ==
טרוור נואה מספר בגוף ראשון כיצד גדל במולדתו דרום אפריקה בתקופת האפרטהייד. כבן מעורב של אב לבן ואם שחורה, נואה עצמו סווג כ"צבעוני" בהתאם למערכת האפרטהייד של סיווג גזעני. לדברי נואה, הוא הצהיר כי גם תחת האפרטהייד, הוא חש בקשיים להשתלב מכיוון שזה פשע "להיוולד [עבורו] כתינוק מעורב" ומכאן כותרת ספרו.<ref name="LARB"></ref>

בחלק גדול, הספר הוא שיר הלל לאמו, פטרישיה נומבוייסלו, שגדלה בצריף עם ארבעה עשרה דיירים. נואה מתאר את אמו כעקשנית, חסרת פחד ומורה יוצאת דופן. היא הייתה אישה דתייה אגוקה שלקחה את בנה לשלוש כנסיות בכל יום ראשון, ישיבת תפילה ביום שלישי, לימוד תנ"ך ביום רביעי וכנסיית נוער ביום חמישי, גם כאשר דרום אפריקאים שחורים התפרעו ברחובות ורוב האנשים השתוללו בבתיהם.<ref name="NYT"></ref>

הספר נפתח עם נואה הצעיר שנזרק על ידי אמו ממיניבוס מכיוון שהיא חשבה שהנהג, גבר משבט דרום אפריקאי אחר, הולך להרוג אותם. בהמשך חייהם, נואה הצעיר נתפס גונב מכונית, ואמו קובעת את החוק בנושא פשע וענישה. מאוחר יותר, נואה מספר את הסיפור כיצד אביו החורג ירה לה בראשה בזמן שהיא חזרה מהכנסייה עם משפחתה. נואה הצעיר פיתח זריזות חברתית ונפשית שעזרה לו בתקופות אלה, בין אם הוא שוחח בשפתם עם שבטים שונים, או הסתכן במעצר ובאלימות באמצעות מכירת תקליטורי Bootleg לא חוקיים בשכונות מסוכנות. אמו ניהלה דרך כל זאת אהבה קשה ו"משמעת בסגנון תנ"כי ישן".<ref name="USATODAY"></ref>

== ביקורת ==
הספר שיצא לאור בנובמבר 2016<ref></ref> התקבל לטובה על ידי מבקרי הספרים הגדולים בארצות הברית.<ref></ref><ref name="Penguin"></ref> הפך לרב המכר מספר 1 של הניו יורק טיימס ונבחר לאחד הספרים הטובים של השנה על ידי הניו יורק טיימס, ניוזדיי, אסקווייר, NPR ו-Booklist. בתחילת 2017 שימשה כותרת הספר רמז בתשבץ של הניו יורק טיימס.<ref></ref>

== עיבוד קולנועי ==
ספר הזיכרונות יעובד לקולנוע בכיכובה של לופיטה ניונגו בתפקיד פטרישיה, אמו של נואה. ניונגו תפיק את הסרט גם עם נואה באמצעות חברת ההפקות שלו, Ark Angel Productions.<ref>https://deadline.com/2018/02/lupita-nyongo-born-a-crime-trevor-noah-book-1202298166/</ref> במרץ 2018, נשכרה ליסל טומי לביים את הסרט.<ref></ref> הסרט יופק על ידי אולפני Paramount.

== הערות שוליים ==

קטגוריה:דרום אפריקה: היסטוריה: תקופת האפרטהייד
קטגוריה:ספרי הומור וקומדיה
קטגוריה:ספרי הוצאת סלע מאיר
Ricky Martin (אלבום, 1999)

Ricky Martin הוא אלבום האולפן החמישי של הזמר הפוארטו ריקני ריקי מרטין. האלבום יצא לאור ב-11 במאי 1999 דרך חברת התקליטים קולומביה רקורדס. אלבום זה הוא האלבום הראשון של מרטין בשפה האנגלית.

האלבום זכה להצלחה רבה, בין היתר עקב הלהיט Livin' la Vida Loca, שהיה לסינגל הראשון של מרטין שהגיע לפסגת מצעד השירים האמריקאי בילבורד הוט 100. בחודש הראשון להוצאתו מכר האלבום מעל ל-10 מיליון עותקים ברחבי העולם.<ref></ref> האלבום הגיע לפסגת מצעד האלבומים האמריקאי בילבורד 200.<ref></ref>

== רשימת השמעה ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 1999
קטגוריה:אלבומי ריקי מרטין
קטגוריה:אלבומים בספרדית
קטגוריה:אלבומים שהופקו על ידי מדונה
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי יהלום בקנדה
קטגוריה:אלבומי חברת קולומביה רקורדס
Ricky Martin (1991)

Ricky Martin הוא אלבום הבכורה של הזמר הפוארטו ריקני ריקי מרטין. האלבום יצא לאור ב-26 בנובמבר 1991 דרך חברת התקליטים Sony Mexico ו-CBS International.

האלבום הגיע למקום החמישי במצעד אלבומי הפופ הלטיניים של המגזין בילבורד האמריקאי,<ref></ref> ומכר מעל ל-500 אלף עותקים ברחבי העולם.<ref></ref>

== רשימת השמעה ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ריקי מרטין
קטגוריה:אלבומים בספרדית
Seven Swans

Seven Swans (בעברית: שבעה ברבורים) הוא אלבום האולפן הרביעי של סופיאן סטיבנס, שיצא ב-16 במרץ 2004 דרך Sounds Familyre Records. באלבום זה, סטיבנס נוגע בשיריו בנושאים הקשורים לנצרות ומזכיר בשיריו דמויות כמו אברהם וישו.

== אזכורים ==
רבים מהשירים מספרים סיפורים מהתנ"ך. השיר "Abraham" מתייחס לסיפור עקדת יצחק, בו אברהם נבחן על ידי אלוהים ואומר לו להקריב את בנו יצחק.

המילים של השיר "Seven Swans" מרמזות באופן רופף על אירועי חזון יוחנן.

== רשימת שירים ==

== משתתפים ==
* סופיאן סטיבנס - הלחנה וביצוע
* לורה נורמנדין - קליגרפיה
* רפטר רוברטס - מאסטרינג
* אנדרו סמית' - תופים
* דניאל סמית' - קולות, גיטרה בס, הפקה
* דייוויד סמית' - תופים
* מייגן סמית' - קולות
* מרזוקי סטיבנס - אומנות
* אלין סמית' - קולות

== קישורים חיצוניים ==
* [https://www.youtube.com/playlist?list=PL540A062F9014F559 Seven Swans], באתר יוטיוב

קטגוריה:אלבומי 2004
קטגוריה:אלבומי סופיאן סטיבנס
קטגוריה:אלבומים באנגלית
מכתש הד

מכתש הד הוא מכתש פגיעה קטן שנמצא בים הידוע, הירח. האיגוד האסטרונומי הבינלאומי הכריז על שמו של המכתש ב-1973.<ref name="GPN">[http://planetarynames.wr.usgs.gov/Feature/2396 Head] , Gazetteer of Planetary Nomenclature, International Astronomical Union (IAU) Working Group for Planetary System Nomenclature (WGPSN)</ref>

האסטרונאוטים של אפולו 12, פיט קונראד ואלן בין הנחיתו את רכב הנחיתה הירחי Intrepid צפונית-מזרחית למכתש הד ב-24 בנובמבר 1969. ממזרח למכתש הד, נמצא מכתש סורוויור . מדרום-מערב למכתש הד, נמצאים מכתש בנש ומכתש שארפ-אפולו .

שמו של מכתש הד הגיע משום שנראות המכתשים באזור דומה לזו של איש שלג (עם מכתש סורוויור שיוצר את הגופה של איש השלג) במבט ממזרח, כמו בגישת הנחיתה.

==קישורים חיצוניים==

== הערות שוליים ==

קטגוריה:מכתשי פגיעה על הירח
סורת אל-מולכ

סורת אל-מולק (בערבית: سورة الملك, "המלכות". תעתיק מדויק: "אל-מֻלְכְּ) היא הסורה ה-67 בקוראן, המונה 30 פסוקים.

הסורה הזאת נקראת גם "סורת תבארק", על שם המילה הראשונה שבה.

== תוכן ==
הנושא העיקרי של סורת אל-מולק הוא ריבונותו לכאורה של אללה על כל היקום.

בפסוקים 1 – 5 נטען כי התכלית שלמה נבראו החיים והמוות היא לבחון את האנשים ולבדוק מי מהם יעשה מעשים טובים ומי לא. כמו כן, פסוקים אלו מתארים את ריבונותו לכאורה של האל.

פסוקים 6 – 14 עוסקים בהשפעה שיש לכאורה לאמונה בריבונות של האל על הגורל של האדם.

פסוקים 15 – 30 מציגים לכאורה סימנים לכך שהאל מסדר ומארגן את החיים של בני האדם.

== קישורים חיצוניים ==

== הערות שוליים ==

קטגוריה:סורות
NW פרזידנט

NW פרזידנט (בצ'כית: NW Präsident, שם רשמי Nesselsdorfer Wagenbau-Fabriks-Gesellschaft Präsident, קרוי גם: Tatra Präsident, Präsident, Nesselsdorf Präsident) היא המכונית הממונעת הראשונה שיוצרה במרכז אירופה, דגם של מכונית, קטנה ופתוחה מסוג "Runabout (car)" מתוצרת יצרנית הרכב הצ'כית Nesselsdorfer Wagenbau-Fabriks-Gesellschaft A.G אשר משנת 1919 נודעה בשם טטרה, אשר יוצרה בשנת 1897.

מפעל היצרן Nesselsdorfer Wagenbau-Fabriks-Gesellschaft A.G מוקם ב"Kopřivnice" בחבל ארץ המזרחי מוראביה שבצ'כיה.

==ממאפייני "NW פרזידנט"==
* המרכב נגזר מכרכרת סוסים מסוג "מילורד" ("Mylord" ).
* מנוע 2 צילינדרים (מנוע בנץ).
* מנוע אחורי.
* מנוע בנזין.
* מנוע בעירה פנימית.
* סוג הנעה: הנעה אחורית 4x2
* 4 מושבים (מושבים קדמיים + 2 מושבים אחוריים).
* מערכת היגוי - המכונית הייתה מנווטת באמצעות כידון שמוקם במרכז - מול המושבים הקדמיים. הטיית הכידון קדימה ואחורה שימשה להחלפת הילוכים (קדימה - הילוך תחתון). 
* גלגלים לא סימטריים - גלגלים קדמיים קטנים מגלגלים אחוריים.
* תמסורת ידנית - 2 מהירויות שהניע את הציר האחורי באמצעות רצועה שטוחה.
* הגלגלים יוצרו מעץ

==גלריה==
<gallery mode="packed" heights="120">
קובץ:Tatra President.jpg | דגם "NW פרזידנט"
קובץ:Prasident1.jpg | דגם "NW פרזידנט"
קובץ:NW Präsident.jpg | דגם "NW פרזידנט"
קובץ:Prasident-replica (1977) front.jpg | דגם "NW פרזידנט"
קובץ:Prasident-replica (1977) back.jpg| דגם "NW פרזידנט" - מבט למנוע האחורי
</gallery>

<gallery mode="packed" heights="180">
קובץ:Tatra Präsident symbol.svg | שרטוט של דגם "NW פרזידנט"
</gallery>

==ראו גם==
* טטרה (רכב)
* NW דגם B
* NW E
* NW F
* "Nesselsdorfer Wagenbau-Fabriks-Gesellschaft" 

==קישורים חיצוניים==

* 
* 
* [https://web.archive.org/web/20090412100537/http://www.tatra.cz/cz/spodek.asp אתר חברת טטרה]

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1897
קטגוריה:כלי רכב שיוצרו באימפריה האוסטרו-הונגרית
קטגוריה:מכוניות מנוע אחורי
קטגוריה:רכבי טטרה
Views

Views הוא אלבום האולפן הרביעי של הראפר הקנדי דרייק. האלבום יצא לאור ב-29 באפריל 2016 דרך חברות התקליטים קאש מאני רקורדס, ריפבליק רקורדס ויאנג מאני. הקלטות האלבום, שנעשו על ידי דרייק והמפיק הקנדי 40, החלו בשנת 2015 והסתיימו בשנת 2016. האלבום מושפע מסגנון המוזיקה של מערב הודו ומערב אפריקה.

האלבום הגיע לפסגת מצעד האלבומים האמריקאי בילבורד 200, ומכר מעל למיליון עותקים שקולים לאלבום בשבוע הראשון לצאתו, מתוכם 852 אלף עותקים של האלבום.<ref></ref> כל 20 שירי האלבום נכנסו למצעד השירים האמריקאי בילבורד הוט 100.

== רשימת השמעה ==

== מיקומי שיא ==

== נתוני מכירות ==

== קישורים חיצוניים ==

== הערות שוליים ==

קטגוריה:אלבומי דרייק
קטגוריה:אלבומים באנגלית
קטגוריה:אלבומים שהופקו על ידי קניה וסט
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים זוכי פרס המוזיקה האמריקאית
קטגוריה:זוכי פרס המוזיקה של בילבורד: אלבומים
קטגוריה:זוכי פרסי ה-BET: מוזיקה: אלבום ההיפ-הופ הטוב ביותר
קטגוריה:אלבומי זהב באוסטרליה
קטגוריה:אלבומי פלטינה כפולה ומעלה בארצות הברית
גדס"ר 134

אנדרטת הנגמ"ש והארז
הנגמ"ש והארז בתוכו
גדס"ר 134 היה גדוד סיור תחת אוגדה 36 שפעל בין השנים 1972–1974. הגדס"ר היה אחד מתוך מספר גדודי סיור שהוקמו בצה"ל בתחילת שנות ה-70. גדודי הסיור היו גדודים מעורבים של טנקים ונגמ"שים אשר היו תחת פיקודה הישיר של אוגדה. גדס"ר 134 צורף לאוגדה 36, וערך את אימון ההקמה בחורף 1972.

== הגדס"ר במלחמת יום הכיפורים ==
גדוד 134 מנה 565 לוחמים, מהם כ-10% קצינים. הגדוד שהיה מורכב מיוצאי סיירות ותיקות, היה בתהליך מואץ של קליטת טנקיסטים צעירים לשורותיו, עבר אימון הקמה במחנה שבטה בשנת 1972 והיה מיועד לאימון נוסף בדצמבר 1973.

גדס"ר 134 היה גדוד אוגדתי והשתייך לאוגדה 36. עם פרוץ מלחמת יום הכיפורים היה הגדס"ר ללא מפקד גדוד ורס"ן חנני תבור, סגן מפקד הגדוד, נטל את הפיקוד על הגדוד. הגדוד עבר תחת פיקודה של אוגדה 210, עליה פיקד האלוף דן לנר.

הגדוד סופח לחטיבת השריון 179 בפיקוד אל"ם רן שריג, ולחם איתה בחזית רמת הגולן מול הצבא הסורי. הגדוד השתתף בקרבות הבלימה בגזרת חושניה החל מ-7 באוקטובר.

עיקר הלחימה בוצע על ידי הטנקים, שהשמידו עשרות טנקי אויב, כשלוחמי הנגמ"שים והג'יפים מסייעים להם סיוע צמוד, הן בחילוץ ובפינוי נפגעים והן בחימוש ותדלוק הטנקים בסמוך לקו הלחימה. פלוגת המפקדה של הגדוד יזמה אספקת תחמושת ודלק, פרסה את תחנת האיסוף הגדודית, החזירה טנקים פגועים לכשירות והשתלבה ביחד עם סיירי הגדוד באבטחת הטנקים בלילות, כדי לאפשר לצוותים לאגור כוח לקראת המשך הלחימה. פעולות אלו הצילו חיי רבים ואפשרו רצף לחימה.

בהמשך השתלב גדס"ר 134 בהתקפת-הנגד בגזרת חושניה ובעקירת הכוחות הסורים מרמת הגולן.

ב-11 באוקטובר, במהלך הפריצה למובלעת הסורית, היה הגדס"ר (תחת פיקוד חטיבה 179) הכוח המוביל בהבקעת מערכי הסורים על ציר קוניטרה-דמשק. הציר היה מוגן היטב על ידי הצבא הסורי שהקים עמדות הגנה משני צדדיו של הציר. אלה היו מעובים בנשק נ"ט ומוגנים בשדות מוקשים. הגדוד ספג נפגעים רבים וכמעט כל הטנקים שלו נפגעו.

במשך כל שלבי הלחימה איבד הגדוד 35 מלוחמיו.

לאחר המלחמה, בשנת 1974, פורק הגדוד.

== אנדרטאות גדס"ר 134 ==

לזכר הנופלים של הגדס"ר הוקמו שלושה אתרי זיכרון:
* אנדרטת גדס"ר 134 נמצאת בחניון קק"ל מול הכניסה לקיבוץ עין זיוון.
* אנדרטת הנגמ"ש התאנה והארז כ-100 מטר מערבית לכביש 98, כק"מ צפונית לצומת אלוני הבשן.
* אנדרטת גדס"ר 134 בפארק עוצבות השריון.

== ראו גם ==
* חטיבה 179 במלחמת יום הכיפורים

==קישורים חיצוניים==
* [http://www.izkor.gov.il/en_1ee3d287db53ba8b4e4fc9c2df34acc5 אתר הנצחה לזכר חללי גדוד סיור 134], באתר יזכור
* [https://web.archive.org/web/20160303183802/http://www.yadlashiryon.com/show_item.asp?levelId=64983&itemId=5567&itemType=0 גדס"ר 134], באתר "יד לשריון"
* [http://www.tiuli.com/point_info.asp?point_id=442 אנדרטת התאנה והארז], באתר "טיולי"
* 
* 

קטגוריה:יחידות צה"ל שפורקו
קטגוריה:יחידות צה"ל במלחמת יום הכיפורים
קטגוריה:יחידות שריון ישראליות
שפות שמיות מרכזיות

השפות השמיות המרכזיות<ref name=":0"></ref><ref name=":1"></ref> הן ענף מוּצע במשפחת השפות השמיות, הכולל את ערבית ואת השפות השמיות הצפון-מערביות: ארמית, אוגריתית והשפות הכנעניות (עברית ופיניקית). על פי המיון הזה, השמיות המרכזיות הן אחד משלושת ענפי השפות השמיות, לצד השמיות המזרחיות (אכדית ואבלאית) והשמיות הדרומיות (שפות דרום-ערב החדשות, שפות דרום-ערב העתיקות והשפות האתיו-שמיות).

== הרכב הענף ==
על פי המיון המקובל, זהו עץ המשפחה המוצע:<ref name=":0" /><ref name=":1" />

משפחת השפות השמיות
** ענף השפות השמיות המרכזיות
*** ערבית
*** השפות השמיות הצפון-מערביות
**** כנעניות
*****עברית
*****פיניקית
**** אוגריתית
**** ארמית
** ענף השפות השמיות המזרחיות
*** אכדית
*** אבלאית
** ענף השפות השמיות הדרומיות
*** שפות דרום-ערב החדשות
*** שפות דרום-ערב העתיקות
*** השפות האתיו־שמיותהצעות המיון השונות חלוקות בדבר ההרכב המדויק של ענף השפות השמיות המרכזיות. הגישה הרווחת מחלקת אותו לערבית ולענף השפות השמיות הצפון-מערביות (כולל עברית), כפי שניתן לראות בעץ למעלה. גישה אחרת מובאת במאגר אתנולוג (של SIL), שם מוגדר תת-ענף "שפות שמיות מרכזיות-דרומיות", שכולל את ערבית עם עברית, ומפריד את ארמית לענף צפוני יותר.

== מאפיינים מבחינים ==
חלק מהמאפיינים המבחינים (איזוגלוסות) את השפות השמיות המרכזיות כקבוצה קוהרנטית:<ref></ref>
* מילת שלילה חדשה, "בל", שמקורה אינו ידוע.<sup>[דרושות דוגמאות]</sup>
* התפשטות הסופית "-ת" בנטיית הסופיות (זמן עבר או אספקט מושלם), בתופעה של הסדרת מערכת, מייצוג של גוף שני בלבד ("אכלת, אכלתם/ן") – לייצוג גם של גוף ראשון יחיד ("אכלתי"). זאת לעומת המערכת הקדומה יותר, שבה "-כ" הייתה בסופית של גוף ראשון יחיד לעומת "-ת" בגוף שני. לדוגמה, באכדית הפועל הסטטיבי parsāku "אני מחליט/ה", לעומת הגוף השני: parsāta "אתה מחליט", parsāti "את מחליטה", parsātunu "אתם מחליטים", parsātina "אתן מחליטות".
* נטיית התחיליות (זמן הווה/עבר, או אספקט אימפרפקט) מקבלת תבנית תנועות חדשה – ya-qtulu, במקום הצורה הקדומה יותר ya-qattal.<sup>[דרושות דוגמאות]</sup>
המאפיין המבחין (איזוגלוסה) העיקרי בין ערבית לשפות הצפון-מערביות הוא הריבוי השבור בערבית. בערבית, רוב שמות העצם (מלבד צורת הבינוני) יוצרים ריבוי בצורה זו, בעוד שבשפות הצפון-מערביות כמעט כל שמות העצם משתמשים בסופיות לריבוי (כמו הסופיות "-ים" ו"-ות" בעברית). לדוגמה, بيت /bayt/ "בית" בערבית הופך ברבים ל- بيوت /buyūt/ "בתים"; זאת לעומת ריבוי באמצעות סופית בעברית: "בַּיִת" /bayit/ הופך ברבים לבָּתִּים /batim/, ובדומה בארמית בֵּיתָא הופך לבָּתֵּי.<sup>[דרושות דוגמה נוספת]</sup>

== מקורות ==
<div class="mw-content-ltr">
* 
</div>

==ראו גם==
* שפות שמיות מערביות (הצעה) – קבוצה מוּצעת נוספת במשפחה השמית.

== קישורים חיצוניים ==

== הערות שוליים ==

קטגוריה:בלשנות שמית
קטגוריה:שפות שמיות
חכה

חכה מודרנית
חכה היא כלי המשמש לתפיסת דגים, כיום בעיקר לדיג חובבני. 

== מבנה וסוגים ==

החכה הבסיסית היא מקל או מוט פשוט המחוברים לחוט המסתיים בקרס דיג. חכות מודרניות כוללות אביזרים נוספים: גלגלת עליה מלופף החוט, משקולת ומצוף. 

אורך המוט יכול לנוע בין 0.5 ל-6 מטר. מוטות מסורתיים עשויים מעץ, ואילו מוטות מודרניים עשויים בדרך כלל מפיברגלס או סיבי פחמן. המוטות המודרניים אלסטים וחזקים מאוד. מוטות חכה יכולים להיות כיחידה אחת, כמוט המורכב ממספר חלקים המתחברים זה לזה, או כמוט .

החוטים כיום עשויים ניילון. הגלגלות עליהן מלופפים החוטים מונעות את הסתבכות החוט, ולעיתים מכילות מנגנונים שונים ליעול הפעלתן כקפיץ ורצ'ט.

חכות מגיעות בגדלים, אורכים ותצורות רבות, בהתאם לשימוש לו הן מיועדות: לדגים קטנים, בינוניים או גדולים, למים מתוקים או מלוחים, סוגי דיג ספציפיים כגון מוטות זבוב משמשים להטלת זבובים מלאכותיים, מוטות מסתובבים ומוטות פיתיון מיועדים להטלת פיתיונות, חכות לקרח שמיועדות לדיג דרך חורים קטנים באגמים המכוסים קרח, מוטות טרלינג שמיועדים לגרור פתיונות מאחורי סירות נעות, ועוד.

== אופן השימוש ==

דיג באמצעות חכה נעשה על ידי השחלת פיתיון על הקרס, השלכתו למים ומשיכת הדג החוצה לאחר שזה בלע את הפתיון.

== היסטוריה ==

על פי ציורים ותבליטים ממצרים העתיקה, המתוארכים לכ-4000 שנה לפני זמננו, השתמשו המצרים הקדמונים בחכה בנילוס, בימות ובתעלות הרבות של אזור הדלתה. דו"ח מסין מהמאה ה-4 לפנה"ס מתאר דיג בחכה עשויה מוט חזרן, חוט דיג עשוי משי, קרס העשוי ממחט ואורז מבושל כפיתיון.

במשך אלפי שנים הייתה החכה שבשימוש הדייגים קצרה יחסית (כמטר). במאה הרביעית הופיעה אצל המקדונים חכה ארוכה יותר המורכבת מכמה חלקים, כאשר לקצה החוט חובר פיתיון בדמות זבוב מלאכותי.

בסוף המאה ה-15 כתבה אם המנזר של סט. אלבנס באנגליה את הספר "מחקר על דיג עם חכה" (A Treatyse of Fysshynge wyth an Angle), שהיה הספר הראשון באנגלית שתיאר בפרוטרוט את השימוש בחכת הדיג, הכנת פיתיונות, וניצול הרגלי הרבייה של הדגים על מנת ללוכדם. החכה המתוארת בספר היא באורך של כ-5 מטר וחוט הדיג היה עשוי משערות סוס קלועות. ב-1653 כתב האנגלי אייזיק ולטון (Izaak Walton) את הספר "הדייג השלם" (The Compleat Angler), הספר, הודפס ב-600 מהדורות מאז יצא לאור לראשונה, והוא הספר המודפס ביותר בשפה האנגלית, אחרי התנ"ך ועבודותיו של ויליאם שייקספיר, ונחשב כספר שהשפיע יותר מכל על ספורט הדיג. התקופה שבה התפרסם הספר (המחצית השנייה של המאה ה-17) התאפיינה גם בסדרה של המצאות הקשורות לדיג: צ'ארלס קירבי, יצרן מחטים מלונדון המציא את הקרס המודרני; דייג אלמוני העלה את הרעיון להעביר את החוט שבקצה החכה דרך לולאה. רעיון זה גרם באופן טבעי להמצאת הגלגלת לאיסוף החוט.

במאה ה-19 התפתח ציוד הדיג במהירות. החכה נבנתה מחומרים אלסטיים כדוגמת חזרן, ולאורכה הותקנו טבעות להובלת החוט שהיה עתה ממשי. מבנה הגלגלת הלך והתפתח, הגליל המרכזי שהיה עשוי עץ הוחלף במתכת. המצאות שונות אפשרו פיזור שווה של החוט על גבי הסליל, ואת סיבוב הגלגלת כך שבעת השלכת החוט הוא יהיה בקו אחד עם הטבעות שעל החכה, ובעת איסוף החוט תהיה הגלגלת מורדת מתחת לחכה.

החכות נעשו קצרות יותר וקלות יותר במאה ה-20. החזרן, ששימש כחומר עיקרי ביצור החכה, הוחלף בסיבי זכוכית ואחר כך בסיבי פחמן, החוט הוחלף לניילון, והפלסטיק הפך לחומר הנפוץ בהכנת פיתיונות מלאכותיים.

== ראו גם ==
*רשת דיג
*צלצל

== קישורים חיצוניים ==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:דיג: ציוד ואביזרים
ג'ונג שאנשאן

ג'ונג שאנשאן (בסינית: 钟睒睒, פין-יין: Zhōng shǎn-shǎn; נולד בדצמבר 1954) הוא מיליארדר סיני, מקים ויושב ראש "Nongfu Spring", חברת המשקאות הגדולה בסין ובעל השליטה בחברת הביופארמה "Wantai" שאותה הנפיק באפריל 2020 בבורסת שאנגחאי ומאז נסק שוויה למעל 13 מיליארד דולר.

הונו הוערך במאי 2024 בכ-70 מיליארד דולר.

== חיים מוקדמים וקריירה ==
שאנשאן שנולד בהאנגג'ואו, נשר בגיל 12 מבית ספר יסודי במהלך התקופה הכאוטית של המהפכה התרבותית בסין, במהלכה נרדפו הוריו על ידי המשטר. הוא עבר לאחר מכן במגוון עבודות, כולל כפועל בניין, ככתב עיתונות וכסוכן מכירות של משקאות לפני שהקים עסק עצמאי משלו.

בספטמבר 1996 הקים את חברת המשקאות Nongfu Spring, שגדלה ביציבות לאורך השנים עד שהגיע להיות חברת המשקאות הגדולה בסין. והונפקה 
הוביל את Wantai (או בשמה המלא Beijing Wantai Biological Pharmacy) להנפקה מוצלחת.

בתחילת 2020 היה מוערך הונו בכמיליארד דולר "בלבד", אולם ההנפקות המוצלחות שלו בבורסת הונג-קונג הקפיצו אותו לשוויון עם ג'ק מא, שהיה באותו זמן האיש העשיר בסין, עם הון אישי מוערך במעל 51 מיליארד דולר (מהמקום ה-1064 למקום ה-20 בעולם).

מאפריל 2020, אז היה הונו מוערך בכ-2 מיליארד דולר, ועד ינואר 2021, קפץ הונו למעל 97 מיליארד דולר. בפברואר היה לראשונה לאסייתי הראשון והאדם החמישי בהיסטוריה שחצה את רף 100 מיליארד דולר.

==קישורים חיצוניים==

== הערות שוליים ==

קטגוריה:מיליארדרים סינים
קטגוריה:אנשי עסקים סינים
קטגוריה:סינים שנולדו ב-1954
קייב ג'ונסון

קייב ג'ונסון (באנגלית: Cave Johnson; 11 בינואר 1793 – 23 בנובמבר 1866) היה פוליטיקאי ועורך דין אמריקאי, שכיהן כחבר בית הנבחרים של ארצות הברית מטעם טנסי ובתפקיד המנהל הכללי של דואר ארצות הברית.
==ביוגרפיה==
קייב ג'ונסון נולד במחוז רוברטסון שבטנסי. בשנים 1813–1814 הוא שירת ברגימנט שלחם באינדיאנים שעליו פיקד אביו. הוא למד בקולג' קמברלנד שבטנסי (כיום אוניברסיטת נאשוויל), השתלם במשפטים וב-1814 התקבל ללשכת עורכי הדין והחל לעסוק במקצוע בעיר קלארקסוויל. ב-1817 מונה כתובע של מחוז מונטגומרי.

ג'ונסון נבחר לבית הנבחרים של ארצות הברית מטעם טנסי וכיהן בו בשנים 1829–1837. בתקופה זו הוא כיהן כיושב ראש הוועדה לתביעות קרקע פרטיות. ב-1836 לא עלה בידו להיבחר מחדש, אך שנתיים לאחר מכן הוא נבחר שוב וכיהן בבית הנבחרים בשנים 1839- 1845. בתקופת כהונתו השנייה הוא כיהן כיושב ראש הוועדה לעניינים צבאיים, הוועדה להוצאות על בנייני ציבור והוועדה לעיניני האינדיאנים.

בבחירות לנשיאות של 1844 הוא היה פעיל במסע הבחירות של ג'יימס פולק, הן בוועידת המפלגה הדמוקרטית והן בבחירות הכלליות. לאחר ניצחונו מינה אותו הנשיא פולק במרץ 1845 לתפקיד המנהל הכללי של דואר ארצות הברית, תפקיד בו הוא כיהן עד לתום נשיאותו של פולק במרץ 1849. ב-1847 העביר ג'ונסון את מחלקת הדואר מגביית דמי משלוח הדואר על ידי הנמענים לתשלום דמי הדואר על ידי השולחים. הוא עשה זאת על ידי הנהגת השימוש בבולי דואר לראשונה בארצות הברית. הוא גם הנהיג את השימוש בתיבות דואר באזורים העירוניים.

בשנים 1850–1851 הוא כיהן כשופט הפדרלי בסבב השביעי. בשנים 1854–1860 הוא היה נשיא בנק טנסי. ב-1860 הוא היה נציב ליישוב היחסים בין ארצות הברית לבין חברת השיט של פרגוואי. במהלך ממלחמת האזרחים הוא נבחר לסנאט המדינתי של טנסי, אך לא הותר לו להיכנס לתפקידו מאחר שהוא תמך בקונפדרציה.

קייב ג'ונסון נפטר בקלארקסוויל שבטנסי ב-23 בנובמבר 1866 ונטמן בבית הקברות גרינווד שבעיר.

==קישורים חיצוניים==

* 
* [https://web.archive.org/web/20101217065406/http://millercenter.org/president/polk/essays/cabinet/232 קייב גונסון] באתר מרכז מילר של אוניברסיטת וירג'יניה 
* 

קטגוריה:המנהלים הכלליים של דואר ארצות הברית
קטגוריה:חברי הקבינט של ארצות הברית בממשל ג'יימס פולק
קטגוריה:חברי בית הנבחרים של ארצות הברית מטנסי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בנקאים אמריקאים
קטגוריה:בוגרי אוניברסיטת נאשוויל
קטגוריה:אמריקאים שנולדו ב-1793
קטגוריה:אמריקאים שנפטרו ב-1866
ג'וני (שיר)

ג'וני הוא סינגל של הזמר-יוצר הישראלי בר צברי, אשר יצא לאור ב-3 ביולי 2020, כסינגל הראשון מתוך אלבומו השני, "רוקנ'רול בצהריים".

== רקע וכתיבה ==
השיר הוא שיר בסגנון רוק מזרחי, אשר נכתב על ידי צברי עצמו, הולחן על ידי עדי לוי, והופק על ידי לוי וצברי יחד עם רון בקאל. על השיר אמר צברי בראיון לתוכנית הרדיו של מאיה וג'ובאני רוסו ברדיו חיפה כי נכתב במהלך טיול בברזיל.

== ביקורת ==
העיתונאי ומבקר המוזיקה שחר אמאנו סקר את השיר באופן חיובי: "העיבוד וההפקה המוזיקלית של עדי לוי (שגם הלחין), רון בקאל ובר צברי משובחים, הביצוע של צברי פשוט כובש ומהווה שילוב של כמה מעולמות המוזיקה הישראלית. ויש לי תחושה שבקרוב כולם יכירו את ג'וני כמוני".

מבקר המוזיקה בן שלו מעיתון הארץ פרסם סיקור על הצלחתו של השיר והאלמנטים השונים בו, ואמר כי "'ג'וני' מחדיר רוח רעננה לפסקול של הרגע, ולצברי ולעדי לוי (שהלחין והפיק) יש סיבות טובות להתגאות במעשה ידיהם, אבל צריך גם להצביע על המגבלות של השיר. סיפור ההתפכחות והלידה מחדש של ג'וני כתוב בצורה די פלקטית, וצברי אמנם המציא את עצמו מחדש מבחינה מוזיקלית, אבל הוא לא יצר יש מאין אלא התמקם בתוך תבנית מוכרת, שמזכירה מדי את דודו טסה ואת לירון עמרם. כשצברי שר את המילים 'חלום ישן' באמצע השיר, זאת נשמעת כמו קריצה מודעת לעמרם, שלהיטו 'חלום ישן' היה המקרה הקודם שבו שיר רוק ים־תיכוני חרך את המצעדים".

== הצלחה ==
השיר זכה בצאתו להצלחה רבה, כשהצליח להגיע לראשונה למקום ה-129 במצעד שירי הספוטיפיי הישראלי השבועי, ובשיאו הגיע למקום ה-2. במצעד הרשמי של גלגלצ הגיע השיר למקום ה-2, ובמצעד ההשמעות ברדיו השבועי של חברת מדיה פורסט הגיע השיר למקום הראשון.

נכון ליולי 2022, מונה הצפיות של הקליפ השיר באתר יוטיוב עומד על כ-19 מיליון וכ-1.3 מיליון השמעות ברשת הזרמת המדיה ספוטיפיי.<ref></ref>

== גרסאות כיסוי ==
השיר זכה לגרסאות כיסוי ופארודיות שונות, בהן של הקומיקאי אמירם טובים ושל הזמרת הגר יפת, שזכו להצלחה באתר יוטיוב.

== מיקומי שיא ==

== קישורים חיצוניים ==

* 
* [https://www.nli.org.il/he/items/NNL_MUSIC_AL997008904024505171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירים בעברית
קטגוריה:סינגלים שהגיעו למקום הראשון במצעד העברי של מדיה פורסט
תפסת לי מקום

תפסת לי מקום הוא סינגל של הזמר-יוצר הישראלי בניה ברבי, אשר יצא לאור ב-7 באוקטובר 2018, כסינגל השני מאלבומו השני, "מישהו איתי כאן". השיר נכתב על ידי אבי אוחיון, הולחן על ידי אוחיון ומתן דרור והופק על ידי דרור.

== רקע ==
השיר הוא בלדה בסגנון המוזיקה המזרחית, שנכתבה מנקודת מבט של אישה אשר פונה אל בן הזוג שלה, ומתארת את הרצון שלה לשמור על אהבתה ולהילחם על מקומה במערכת היחסים.

== וידאו קליפ ==
לשיר פורסם וידאו קליפ רשמי בערוץ היוטיוב של ברבי, אשר צולם במזרח אירופה והופק על ידי חברת "דיוויז'ן". נכון לספטמבר 2020, הקליפ עומד על כ-21 מיליון צפיות.

== ביקורת ==
השיר קיבל ביקורת חיובית מצד דודי פטימר באתר "מעריב אונליין": "דרוש אומץ לשיר שיר בלשון נקבה, זה אינו משהו שגרתי כל כך. היכולת לעשות זאת בצורה מרגשת ומשכנעת כל כך, ממחישה היטב את כישרונו של ברבי. השיר החדש מעיד על הדרך הארוכה, הבגרות וההשתפשפות שעבר ברבי לפני שהגיע לצמרת, ומצדיק את מעמדו כאחת ההבטחות המוזיקליות של השנה הקרובה". גם באתר נענע10 סקר פטימר את השיר, שם אמר: "הביצוע המרגש של ברבי נוגע ללב ובייחוד ממחיש את איכותו כזמר מבצע שמתחבר בצורה אינטנסיבית לדמות אותה הוא מגלם בשירו".

מבקר המוזיקה יוסי חרסונסקי העניק לשיר ביקורת מעורבת: "ברבי מאמץ אוריינטציה ים תיכונית, מסלסל 'בין השפיות לשיגעון' כדי לנסות לתפוס צפור ים תיכונית. גם העיבוד – המעבר האינסטרומנטלי – מתנגן בסגנון ים תיכוני מסולסל. השאלה היא: אנה מועדות פניו של בניה ברבי? האם זמר טוב כמוהו מוביל קו אישי של סינגר סונגריטר או מובל לנתיב מיינסטרים שקוף, שבו שירת רגש מאפילה על אותנטיות אומנותית? זו שאלה שהייתי ממליץ לו להתעמק בה".

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990049137560205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי בניה ברבי
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
עידו דיסנצ'יק

עידו דיסנצ'יק (נולד ב-7 בדצמבר 1940), עורך העיתון "מעריב" בשנים 1985–1991, ולאחר מכן יו"ר "בזק" ודירקטור בחברות שונות.

==ביוגרפיה==
עידו דיסנצ'יק נולד בשנת 1940 בתל אביב, בן לשולמית (לבית דראליץ) והעיתונאי אריה דיסנצ'יק, שלימים היה העורך השני של "מעריב". למד בתיכון "אוהל שם" ברמת גן.

שירת בנח"ל ועבר קורס קצינים. הגיע לדרגת סגן אלוף במילואים. קיבל תואר ראשון בכלכלה וסטטיסטיקה מהאוניברסיטה העברית בירושלים ותואר שני בעיתונאות מאוניברסיטת קולומביה בניו יורק. בתום לימודיו חזר לישראל ועבד בסניף ירושלים של "מעריב", ומשם עבר לעריכה בתל אביב.

במשך שלוש וחצי שנים היה שליח "מעריב" בוושינגטון. בשנת 1985 מונה לעורך הראשי של "מעריב", שנמצא במשבר תפוצה מתמשך מאז שנות ה-70.

ב-1987 השיקו דיסנצ'יק והמעצב שמעון זנדהאוז מהפכה עיצובית ב"מעריב", ובכללה החלפת גופן פרנק-ריהל הנפוץ, בגופן חדש שעוצב במיוחד עבור העיתון, "כסלו", המבוסס על גופן "נרקיס". הכותרות המשיכו להידפס בגופן הקודם. השינויים לא התקבלו אצל הקוראים, ותפוצת העיתון, שגם כך הייתה בירידה, ירדה באופן תלול. כעבור שנתיים וחצי חזר בו העיתון מהשינוי.

ב-11 באוקטובר 1989 ערק לישראל בסאם עאדל, טייס של חיל האוויר הסורי, עם מטוסו מדגם מיג 23ML. "מעריב" נחפז להוציא מהדורה מיוחדת ובה סיפור העריקה, אך לא היו בידיו כל פרטים, מלבד עצם הידיעה על העריקה. כדי להתגבר על בעיה זו, פרסם העיתון בעמודו הראשון ידיעה בדויה, פרי דמיונו של כותב הידיעה, שתיארה את הגעתו של העריק לישראל ואת קבלת הפנים שנערכה לו.

ב-1988 רכש רוברט מקסוול רבע ממניות "מעריב", וניסה להפיח בו רוח חדשה. הוכנסו לשימוש מכונות דפוס צבעוניות, והמטרה המוצהרת הייתה החזרת "מעריב" למעמד הבכורה שהיה לו בעבר. מקסוול הגדיל את חלקו בבעלות על העיתון, ובספטמבר 1991, כאשר מקסוול השלים את השתלטותו על העיתון, פרש דיסנצ'יק מ"מעריב".

בשנת 1992 הוא ייסד חברה לייעוץ והשקעות, והיה דירקטור בחברות אחדות, בהן חברת הביטוח "הדר", בנק הפועלים וחברת ההזנק "מרקאדו". ביולי 2000 נבחר ליו"ר דירקטוריון "בזק", ובשנת 2002 הוחלף על ידי מרים מזר.

בשנים 2009–2017 שימש כיושב ראש מועצת המנהלים של מכון ויצמן למדע, ובשנת 2018 העניק לו המכון תואר דוקטור לשם כבוד.

עידו דיסנצ'יק נשוי לדוגמנית בתיה דיסנצ'יק. אחיו רוני דיסנצ'יק שימש כמנהל מוזיאון תל אביב לאמנות ומנהל התזמורת הקאמרית הישראלית.

==קישורים חיצוניים==

* 
* 
* 
* 
* 

==הערות שוליים==

קטגוריה:עורכי מעריב
קטגוריה:עיתונאים כותבי עברית
קטגוריה:עורכי עיתונים ישראלים
קטגוריה:בוגרי בית הספר אהל שם
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת קולומביה
קטגוריה:סגני-אלופים בצה"ל
קטגוריה:דירקטורים ישראלים
קטגוריה:יו"ר בזק
קטגוריה:מקבלי תואר דוקטור לשם כבוד ממכון ויצמן למדע
קטגוריה:משפחת דיסנצ'יק
קטגוריה:ישראלים שנולדו ב-1940
המשרד לענייני נשים (גמביה)

המשרד לענייני נשים הוא תפקיד שר בממשלת גמביה, בדרך כלל מוחזק על ידי סגן הנשיא.

== היסטוריה ==
ממוזער
ממוזער

המשרד הוקם על ידי יחיא ג'אמה, הנשיא השני של גמביה, לאחר ההפיכה הצבאית ביולי 1996. הוא מינה לשרה את סגנית הנשיא, איזאטו נג'י-סיידי .
בתקופת שלטון הנשיא הנוכחי אדאמה בארו: סגנית הנשיא, השרה פאטומטה טמבג'אנג מפברואר 2017 עד יוני 2018.

ביוני 2018 מונה לסגן הנשיא והשר לענייני נשיאות אוזאינאו דרבוי עד יוני הוא כיהן כשר החוץ. במרץ 2019 הוא פרש לטובת ההתמודדות לנשיאות בבחירות 2021.

קטגוריה:משרדי נשים ונוער
קטגוריה:גמביה: פוליטיקה
קטגוריה:נשים בגמביה
ראש עיריית קאזאן

בית עיריית קאזאן
ראש עיריית קאזאן (ברוסית: Мэр Казани) היא המשרה הרמה בעיר קאזאן והוא בעצם האישיות הבכירה שמנהלת את ענייני העיר ומייצג אותה בפני הממשל הפדרלי. המינהל הציבורי בקאזאן הוצג בשנת 1552, לאחר שהצאר איוואן האיום כבש את העיר מידי הטטרים ומינה נציג מטעמו לניהול העיר.
==סמכויות==
בהתאם לאמנת העיר וחוקי עזר עירוניים, ראש העיר הוא ראש הרשות המבצעת בעיר ואחראי על פיתוחה הכלכלי והחברתי של העיר, מנהל את משאבי ותשתיות העיר ותפקידי ביצוע נוספים כדוגמת:
# ייצוג העיר מול הממשל הפדרלי וגופים אחרים של השלטון המקומי וייצוג העיר בטקסים ואירועים בינלאומיים;
# חותם על חוקים ותקנות שאושרו על ידי הדומה העירונית של קאזאן, הגוף העירוני המחוקק. בסמכותו אף שלא לחתום ולא לאשר חוקים;
# חותם על הסכמים הנוגעים לעיר קאזאן;
# מרכיב את האדמיניסטרציה של העיר (העירייה) ומנהל אותה, יכול לפזר את העירייה וקובע את המבנה שלה;
# ממנה ומפטר את התובע הכללי של העיר וראשי הסניפים האזוריים של ארגוני הממשל הפדרלי;
# מציע לנשיא רוסיה ולראש ממשלת רוסיה הצעות חוק הנוגעות לעיר קאזאן;
# ממנה ומפטר את נציגי קאזאן באספה הפדרלית של רוסיה;
# ממנה ומפטר את נציגיו בדומה העירונית;
# מגיש לדומה העירונית הצעות חוק;
אם נשקפת סכנה לחיי תושבי העיר, בסמכות ראש העיר להטיל עוצר.

== ראשי העיר ==
=== מאז התפרקות ברית המועצות ===
*רפיק גומרוב (1991—1993)
*רבו אידיאטולין (1991—1993)
*קאמיל איסחאקוב (1993—2005)
*אילסור מטשין (2005 — ואילך)

==גלריה==
<gallery>
קובץ:Kazan town hall.jpg|בית עיריית קאזאן משנת 1854
קובץ:Казанская эмблема, царский титулярник, 1672.jpg|סמל קאזאן בשנת 1672
קובץ:Kazan COA (Kazan Governorate) (1781).png|סמל קאזאן בשנת 1781
קובץ:Coat of Arms of Kazan (Tatarstan) (1990s).png|סמל קאזאן בשנות ה-90 של המאה ה-20.
</gallery>

== קישורים חיצוניים ==
* 

קטגוריה:קאזאן
קטגוריה:מושלים וראשי עיריות ברוסיה
אוניברסיטת מוחמד בן זאיד לבינה מלאכותית

אוניברסיטת מוחמד בן זאייד לבינה מלאכותית או MBZUAI (בערבית: جامعة محمد بن زايد للذكاء الاصطناعي) היא מוסד אקדמאי-מחקרי לתארים מתקדמים באבו דאבי. האוניברסיטה הוקמה בשנת 2019, ומציעה תוכניות בתחום הבינה מלאכותית לתלמידים מקומיים ובינלאומיים.<ref name=":0"></ref> הקמת MBZUAI מהווה חלק "מאסטרטגיית איחוד האמירויות הערביות לבינה מלאכותית 2031", אשר אף הולידה הגדרת תפקיד חדש של שר ממשלתי (הראשון בעולם) לבינה מלאכותית.

האוניברסיטה מציעה מסלולי תואר שני ודוקטורט בתחומים: ראייה ממוחשבת, למידת מכונה, ועיבוד שפה טבעית.

==קישורים חיצוניים==
* 

== הערות שוליים ==

קטגוריה:איחוד האמירויות הערביות
קטגוריה:בינה מלאכותית
Enjoy Your Rabbit

Enjoy Your Rabbit הוא אלבום האולפן השני משנת 2001 של המוזיקאי האמריקאי סופיאן סטיבנס.
== קונספט ==
כל שיר באלבום תואם לחלק אחר של גלגל המזלות הסיני, למעט "Year of Our Lord", אשר כמו רבים משיריו של סטיבנס, עוסק בנצרות.

== ביקורות ==

האלבום זכה לביקורות חיוביות ברובן. ג'ייסון ניקי פיצ'פורק התייחס בחיוב אל Enjoy Your Rabbit כאל "יצירה ממומשת לחלוטין" וציין שהוא "מצפה לראות לאן [סטיבנס] הולך מכאן".

== רשימת שירים ==

== משתתפים ==

* סופיאן סטיבנס - הלחנה, ביצוע, הפקה
* טום איטון - חצוצרה
* ליז ג'יינס - קולות
* רפטר רוברטס - מאסטרינג
* מאט מורגן - אומנות
* מנר וונג - קולות סיניים

==קישורים חיצוניים==

קטגוריה:אלבומי סופיאן סטיבנס
קטגוריה:אלבומי 2001
קטגוריה:אלבומים באנגלית
לומינייט (חברה)

לומינייט (לשעבר Nielsen SoundScan, Nielsen Music Products ו-MRC Data) היא חברה המייבאת נתוני מכירות מוזיקה. החברה, שנוסדה בשנת 1991 על ידי מייק פיין ומייק שאלט, אוספת מידע אודות המכירות באופן שבועי ומפרסמת את המידע בכל יום ראשון עבור מכירות אלבומים, ובכל יום שני עבור מכירות של שירים. בין צרכני החברה נמצאות חברות תקליטים, חנויות מוזיקה, מפרסמים עצמאיים, חברות טלוויזיה ומנהלי אמנים.

החברה היא מקור המידע אודות מכירות עבור מצעדי המוזיקה של המגזין האמריקאי בילבורד.<ref></ref>

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תעשיית המוזיקה
קטגוריה:חברות אמריקאיות
הבחירות הכלליות בדנמרק 2007

הבחירות הכלליות בדנמרק 2007 נערכו ב־13 בנובמבר 2007. לאחר הבחירות, ראש הממשלה המכהן אנדרס פוג רסמוסן נבחר לכהונה נוספת כראש ממשלה.

== תוצאות הבחירות ==
תוצאות הבחירות הניבו למפלגת העם הסוציאליסטית את הגידול המשמעותי ביותר בכמות המושבים בפרלמנט, 23 לעומת 11 שקיבלה בבחירות 2005. מפלגת העם הדנית זכתה ב־25 מושבים לעומת 24 ב־2005. הברית הליברלית, מפלגה חדשה זכתה ב־5 מושבים בלבד, תוצאה שנחשבה לאכזבה ביחס לסקרים המחמיאים<ref>Nohen & Stöver</ref>.

במערכת בחירות זו, הפלגה הליברלית-סוציאלית ספגה את המכה האלקטוראלית הגדולה ביותר. 9 מושבים בלבד לעומת 17 ב־2005.

{| class="wikitable"
|+
Danish Parliament 2007
! colspan="2" |מפלגה
!קולות
!%
!מושבים
!+\-
|-
! colspan="6" |תוצאות-דנמרק
|-
| style="background:#111199" |
|ונסטרה
|908,472
|
|46
|6
|-
| style="background:#FF0000" |
|הסוציאל-דמוקרטים
|881,037
|
|45
|2
|-
| style="background:#FFFF00" |
|מפלגת העם הדנית
|479,532
|
|25
|1
|-
| style="background:#8B0000" |
|מפלגת העם הסוציאליסטית
|450,975
|
|23
|12
|-
| style="background:#556B2F" |
|מפלגת העם השמרנית
|359,404
|
|18
|
|-
| style="background:#FF007F" |
|המפלגה הליברלית-סוציאלית
|177,161
|
|9
|8
|-
| style="background:#FF0000" |
|הברית הליברלית
|97,295
|
|5
|חדשה
|-
| style="background:#DC143C" |
|הברית האדומה-ירוקה
|74,982
|
|4
|2
|-
| colspan="2" |קולות פסולים\לבנים
|24,113
| colspan="3" |<center>-</center>
|-
| colspan="2" |סך הכל
|3,483,533
|100
|175
| -
|-
! colspan="6" |תוצאות-איי פארו
|-
|
|המפלגה הרפובליקנית (איי פארו)
|5,849
|
|1
|
|-
|
|מפלגת האיחוד
|5,414
|
|1
|1
|-
! colspan="6" |תוצאות-גרינלנד
|-
|
|אינואיט אטקטיגיט
|8,068
|
|1
|
|-
|
|סיומוט
|8,068
|
|1
|
|-
! colspan="6" |מקור: Nohen & Stöver
|}

==קישורים חיצוניים==

== הערות שוליים ==

קטגוריה:בחירות פרלמנטריות בדנמרק
קטגוריה:2007 בפוליטיקה
אובליקס וחבורתו

אובליקס וחבורתו (בצרפתית: Obélix et Compagnie) הוא הספר ה-23 בסדרת הקומיקס הצרפתית "אסטריקס". הספר נכתב על ידי הסופר רנה גוסיני ואויר על ידי אלבר אודרזו, ויצא לאור במהלך שנת 1978. הספר תורגם לעברית בהוצאה לאור "דליה פלד מוציאים לאור בע"מ", בשיתוף עם הוצאת הספרים "מודן", בשנת 1985.

דמותו של אובליקס, גיבור הספר, מדורגת במקום ה-23 ברשימת דמויות הקומיקס הגדולות של כל הזמנים, לפי מגזין אמפייר.

== תקציר העלילה ==
הספר נפתח בכך שאובליקס מביס לבדו חיל מצב רומי שלם, חדש וטרי כמתנת יומולדת.

בניסיון נוסף לכבוש את הכפר הגאלי הבלתי מנוצח, שולח יוליוס קיסר אל הכפר את קאיוס מוזרוס, צעיר רומאי מוכשר, על מנת שישחד את הגאלים ויהפוך אותם למנוונים, רודפי בצע וחמדנים.

קאיוס מוזרוס אכן מצליח לעשות זאת, על ידי כך שהופך את הכפר הגאלי למרכז ייצור של מנהירים. אך בסופו של דבר הדבר יוצא מכלל שליטה, אין למנהירים ביקוש ואוצרותיו של יוליוס קיסר מתרוקנים כדי לשלם לגאלים. בלית ברירה נוסע קאיוס מוזרוס לכפר כדי לעצור את ייצורם של המנהירים, והגאלים שמבינים את המזימה תוקפים את חיל המצב "כוחעצום" שבו הוא שוהה ומנצחים. הספר מסתיים בסעודה חגיגית, שבה חוגגים בני הכפר את ניצחונם על רומא והתרבות המודרנית.

== דמויות ייחודיות לספר ==
* קאיוס מוזרוס – צעיר רומאי שיוצא בשליחות הקיסר למשימה הבלתי אפשרית, להרוס את הכפר הגאלי.
* שר המאה קרננוס – שר המאה בחיל המצב הרומאי "כוחעצום".
* שר מאה חדמשמעותיוס – שר המאה החדש של חיל המצב "כוחעצום" המשמש כמתנת יום הולדת לאובליקס.
* וכחנוס – תעשיין רומאי שהחל לייצר מנהירים ובכך הביא למפלתו של קאיוס מוזרוס.

== מחוות ==
הצמד הקומי לורל והארדי מופיע בספר כזוג ליגיונרים שמסייעים בפריקת המנהירים של אובליקס.

דמותו של קאיוס מוזרוס היא פרודיה על הפולטיקאי הצרפתי ז'אק שיראק, ראש ממשלת צרפת דאז. כדי לסכל את תוכניתו של מוזרוס אסטריקס היה צריך רק להתעלם ממנה, מה שעשוי לרמז על כך שהמדיניות הכלכלית של שיראק, בעיני יוצרי הספר, גרועה עד כדי כך שהיא מביסה את עצמה.<ref></ref>

== קישורים חיצוניים ==
* 

== הערות שוליים ==

קטגוריה:ספרי אסטריקס
קטגוריה:ספרי 1978
Dark Lane Demo Tapes

Dark Lane Demo Tapes הוא מיקסטייפ של הראפר הקנדי דרייק. המיקסטייפ יצא לאור ב-1 במאי 2020 דרך חברות התקליטים OVO סאונד וריפבליק רקורדס, והוא כולל שירים של דרייק שפורסמו דרך סאונדקלאוד או דלפו לאינטרנט, יחד עם מספר שירים חדשים.<ref></ref>

שבוע לאחר יציאתו הגיע האלבום למקום השני במצעד האלבומים האמריקאי בילבורד 200,<ref></ref> לאחר שמכר כ-223 אלף עותקים שקולים לאלבום.

== רשימת השמעה ==

== מיקומי שיא ==

== נתוני מכירות ==

== קישורים חיצוניים ==

== הערות שוליים ==

קטגוריה:מיקסטייפים מ-2020
קטגוריה:אלבומי דרייק
קטגוריה:אלבומי הפתעה
קטגוריה:מיקסטייפים באנגלית
קטגוריה:אלבומים שהופקו על ידי פייר בורן
קטגוריה:אלבומים שהופקו על ידי פליין פאט
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי זהב באוסטרליה
קטגוריה:אלבומי חברת OVO סאונד
Heathen Chemistry

Heathen Chemistry הוא אלבום האולפן החמישי של להקת הרוק האנגלית אואזיס. הוא שוחרר ב-1 ביולי 2002. זהו אלבומם הראשון של אואזיס שהוקלט עם הגיטריסט ג'ם ארצ'ר והבסיסט אנדי בל, שהצטרפו ללהקה לאחר שהעבודה על האלבום הקודם Standing on the Shoulder of Giants הושלמה. האלבום יתגלה גם כאלבום האחרון בו התופף המתופף הוותיק של הלהקה, אלן ווייט, שעזב בתחילת 2004, כאשר נואל גלאגר טען כי מחויבותו של ווייט ללהקה אינה מספקת.

האלבום נמכר ביותר מחמישה מיליון עותקים בעולם.

== הקלטה ==
האלבום הוקלט בין שנת 2001 לתחילת 2002 והוא האלבום הראשון של אואזיס בו תרמו שאר חברי הלהקה לכתיבה מלבד כותב השירים הראשי נואל גלאגר.

אף על פי שרוב הקלטות הנגינה הושלמו עד סוף 2001, האלבום התעכב ללא צורך בגלל סולן הלהקה, ליאם גלאגר, אשר היה מרוכז בהרגלי השתייה שלו.

למרות החסרונות והתהליך הארוך, נואל דווקא היה בטוח כי זהו האלבום השני הטוב ביותר שלהם (אחרי Definitely Maybe).

== שחרור ==
כשלושה חודשים לפני צאת האלבום, הודלפו כל 11 השירים לאינטרנט.

האלבום מכר כמיליון עותקים בבריטניה, והיה פלטינה משולשת מוסמכת, ו-154,000 עותקים בארצות הברית. עם שחרורו, Heathen Chemistry עבר היישר למקום הראשון בבריטניה, אם כי היא הצליח גם די טוב בארצות הברית ונכנס רק למספר 23.

הוא היה האלבום הנמכר ביותר ב-2002 בבריטניה עם קצת יותר מ-800,000 עותקים שנמכרו.

== רשימת שירים ==

== מיקומי שיא ==

==קישורים חיצוניים==

קטגוריה:אלבומי 2002
קטגוריה:אואזיס
קטגוריה:אלבומים באנגלית
קטגוריה:אלבומים שהוקלטו באולפני אולימפיק
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי זהב באוסטרליה
קטגוריה:אלבומי חברת אפיק רקורדס
ג'ורג'ה דספוטוביץ'

ג'ורג'ה דספוטוביץ (בסרבית: Ђорђе Деспотовићאו Đorđe Despotović; נולד ב-4 במרץ 1992<ref></ref>) הוא כדורגלן סרבי המשחק במועדון בודוצ'נוסט כקשר מרכזי.
== קריירה ==
הוא שיחק במדי הכוכב האדום בלגרד ובעונת 2013/2014 שיחק בקבוצת לוקרן מהליגה הבלגית.

בפברואר 2015 עבר דספוטוביץ' בהשאלה למועדון ז'דיסו למשך חצי שנה.<ref></ref> ביולי 2015 הוא הושאל לקאיראט הקזחית.<ref></ref> בפברואר שלאחר מכן חתם דספוטוביץ' בקבוצת אסטנה.<ref></ref>

ב-15 בפברואר 2017, דספוטוביץ' הושאל למועדון טובול לעונת 2017,<ref></ref> אך ההשאלה נקטעה ודספוטוביץ' חזר לאסטנה ב-15 ביוני 2017.<ref name="Two Return to Astana"></ref> הוא עזב את אסטנה ב-23 ביולי 2018 בתום חוזהו.<ref name="Despotović Leaves"></ref>

ב-31 באוגוסט 2018 חתם במועדון אורנבורג מליגת העל הרוסית בה בלט כחלוץ וקשר מרכזי.<ref></ref> ב-1 ביוני 2020 עזב בתום חוזהו, כאשר המועדון ירד לליגה הלאומית.<ref></ref>

ב-21 ביולי 2020, הוא חתם על חוזה לשלוש שנים עם מועדון הפרמייר-ליג הרוסי רובין קאזאן.<ref></ref>

ב-2 בפברואר 2022 חתם לשלוש שנים בארסנל טולה.
== תארים ==
=== קבוצתיים ===
לוקרן
* הגביע הבלגי: 2013/14
קאיראט
* הגביע הקזחי: 2015
אסטנה
* ליגת העל הקזחית: 2016, 2017
* הגביע הקזחי: 2016
* הסופר קאפ הקזחי: 2018
== קישורים חיצוניים ==

* [http://www.utakmica.rs/fudbaler/626-despotovic-djordje סטטיסטיקה] באתר Utakmica.rs
* [http://www.uefa.com/teamsandplayers/players/player=250023586/profile/index.html ג'ורג'ה דספוטוביץ'] באתר אופ"א
== הערות שוליים ==

קטגוריה:כדורגלנים סרבים
קטגוריה:חלוצי כדורגל סרבים
קטגוריה:לוזניצה: כדורגלנים
קטגוריה:כדורגלני רובין קאזאן
קטגוריה:כדורגלני אורנבורג
קטגוריה:כדורגלני אסטנה
קטגוריה:כדורגלני לוקרן
קטגוריה:כדורגלני הכוכב האדום בלגרד
קטגוריה:כדורגלני ספרטק סובוטיצה
קטגוריה:כדורגלני ארסנל טולה
קטגוריה:כדורגלני בודוצ'נוסט פודגוריצה
קטגוריה:סרבים שנולדו ב-1992
Déjà Vu (אלבום של ג'ורג'ו מורודר)

Déjà Vu (בעברית: דז'ה וו) הוא אלבום האולפן ה-15 של המפיק מוזיקלי והדי ג'יי האיטלקי ג'ורג'ו מורודר. האלבום יצא לאור ב-12 ביוני 2015, על ידי חברת התקליטים תקליטי RCA. מתוך האלבום יצאו ארבעה סינגלים.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2015
קטגוריה:אלבומי פופ
קטגוריה:אלבומי חברת RCA רקורדס
קוצן פסיפי

קוצן פסיפי (שם מדעי: Squalus suckleyi) הוא מין של כריש ממשפחת הקוצניים, החי במימי האוקיינוס השקט מחופי אמריקה הצפונית הפסיפית עד לחופי מזרח אסיה. כריש זה הוא קרוב של הקוצן הנקוד ובעבר נכלל במין זה.

==תיאור==
אורכו של הקוצן מגיע עד 100 עד 130 ס"מ, וכמה פרטים הגיעו עד גיל 100 שנה. הוא בעל גוף גלילי עם סנפירי חזה רחבים, זנב רחב אך סנפיר גבי נמוך שלצידו 2–3 קוצים ארסיים המגן עליו מטורפים. לכריש חמישה חריצי זימים והוא נושם לרוב בעת שחייה או הישארות בזרם יציב, המזרים מים לתוך הזימים. הוא ימות אם יפסיק לשחות.

הוא טורף הניזון בעיקר מצדפות, רכיכות שונות ודגים ימיים שהוא מרסק עם שיניו החזקות. הוא עצמו עלול להיטרף בידי טורפים ימיים כמו ארי ים קליפורני, לווייתנאים שונים, כרישים אחרים ולבניתיים גדולים ואף התמנון הענק - תמנון פסיפי ענק נצפה טורף קוצנים.

הקוצן בעל רבייה איטית, המתרחשת פעם בשנתיים בלבד, מה שהופך אותו לפגיע במיוחד לאיומים מציד. עם זאת הוא אינו נחשב לדג מאכל נפוץ. בעבר היה דיג נרחב של קוצנים לחופי אמריקה, אך הוא הופסק כבר מאז 1950.

==קישורים חיצוניים==

==הערות שוליים==

קטגוריה:בעלי חיים שתוארו ב-1854
קטגוריה:טקסונים שתוארו בידי שארל פרדריק ז'ראר
קטגוריה:קוצניים (כרישים)
קטגוריה:דגי האוקיינוס השקט
מזמור חג המולד (מחזה)

מזמור חג המולד (באנגלית: A Christmas Carol) היא הצגת יחיד של השחקן האנגלי פטריק סטיוארט, עיבוד לנובלה באותו שם מאת צ'ארלס דיקנס שיצאה לאור ב-1843. המחזה מוצג בממלכה המאוחדת ובארצות הברית החל משנת 1988.

סטיוארט קיבל את ההשראה ליצור את המחזה בשנת 1986 בזמן הפקת הסרט "ליידי ג'יין". ההופעה אינה כוללת תלבושות או אביזרים, וסטיוארט מגלם בהצגה יותר משלושים דמויות. מבקרים שיבחו את הופעתו של סטיוארט, והשוו אותם לקריאות שערך דיקנס במאה ה-19.

==רקע==
"מזמור חג המולד" הוא נובלה שכתב הסופר האנגלי צ'ארלס דיקנס, ויצא לאור לראשונה ב-19 בדצמבר 1843. הסיפור עובד במגוון אופנים, כאשר הפקת התיאטרון הראשונה הוצגה בלונדון כשישה שבועות מיום הפרסום. ההצגה רצה במשך ארבעים לילות ואחר כך הועברה לתיאטרון פארק בעיר ניו יורק. ב-1853 החל דיקנס להציג בעצמו את הסיפור לפני קהל, וגילם כל אחת מהדמויות ללא אביזרים או החלפת תלבושות. הוא המשיך להציג בפומבי עד להופעתו האחרונה ב-15 במרץ 1870.

פטריק סטיוארט הושפע לראשונה מהסיפור במהלך הפקת הסרט "ליידי ג'יין" בשנת 1986. בהפסקות בין הצילומים, הוא גילה שקרא את כל העיתונים והמגזינים שהיו זמינים במלון. אולם הייתה שם ספרייה קטנה עבור האורחים, וסטיוארט בחר עותק ישן של "מזמור חג המולד". הוא הכיר את הסיפור אבל מעולם לא קרא אותו. הוא השווה את הנושאים העיקריים של הגאולה לאלה שראה ביצירותיו של ויליאם שייקספיר.

==הפקה==
סטיוארט החל לעבד את הסיפור לביצוע כהצגת יחיד. המופע שנמשך שלוש שעות בוצע לראשונה בכנסייה קהילתית במירפילד שבמערב יורקשייר, כדי לסייע בשיקום העוגב של הכנסייה. רק שנתיים אחר כך במהלך הפקת העונה השנייה של "מסע בין כוכבים: הדור הבא", החל סטיוארט לעבד את המחזה להצגה קצרה יותר, אבל עדיין בהופעת יחיד. הוא התעייץ עם פרופ' אלברט האטר, חוקר דיקנס מאוניברסיטת קליפורניה בלוס אנג'לס, כדי להבטיח שלא עשה טעויות בעיבוד. הופעתו הראשונה בגרסה זו הייתה בביתו של האטר בפני קהל של 18 איש, מהם קיבל תגובות מעודדות.

במהלך ההצגה, סטיוארט מגלם יותר משלושים דמויות. מתוכן, הוא גילה שהקשה ביותר לביצוע היא זאת של רוח חג המולד של העתיד, שעליה נאמר בספר "זוהי יד מצביעה, ולא יותר". אין בהצגה אביזרים או החלפת תלבושות, אם כי באחת ההצגות הוא ניסה להשתמש בכוס מים כאביזר. סטיוארט השווה את ההופעה במחזה "מזמור חג המולד" לרכבת הרים ולקרוסלה, בשל הקצב המהיר שבה. עוד הוסיף "מבחינה טכנית, קולית ופיזית, ההצגה מאוד תובענית, כי אני הרבה זמן עומד על הרגליים."

פעמים אחדות הופיע סטיוארט באודיטוריום בקמן בקלטק בעונת חג המולד. ב-1991 העביר את ההצגה לניו יורק שם הופיע 16 פעמים. על הופעתו זכה סטיוארט בפרס דרמה דסק להצגת היחיד מצטיינת. ב-1992 הופיע שוב בניו יורק ב-24 הצגות נוספות. סטיוארט והמחזה "מזמור לחג המולד" הוצגו בשער המגזין Starlog, שעוסק בדרך כלל במדע בדיוני, עקב הקשר של השחקן לסדרה ""מסע בין כוכבים: הדור הבא". בדצמבר 1993 הופיע סטיוארט בסיבוב הופעות במקומות שונים בהם סריטוס סנטר, ותיאטרון אולד ויק שבלונדון. ב-2001 חזר בפעם הרביעית להופיע בניו יורק ושיחק שמונה פעמים בתיאטרון מרקיז שבברודוויי. ב-2005 הופיע שוב באולד ויק.

==פרסים==
* 1992 – פרס דרמה דסק להצגת היחיד מצטיינת
* 1994 – פרס לורנס אוליבייה להצגת בידור הטובה ביותר
* 2007 – פרס Whatsonstage.com להופעת יחיד הטובה ביותר

==קישורים חיצוניים==
* 
* 

==הערות שוליים==

קטגוריה:מחזות זוכי פרס אוליבייה
קטגוריה:מחזות זוכי פרס דרמה דסק
קטגוריה:מחזות משנות ה-1980
פופ מומנד

ארתור רג'ינלד "פופ" מומנד (באנגלית: Arthur Ragland "Pop" Momand; 15 במאי 1887 – 10 בנובמבר 1987) היה קריקטוריסט אמריקאי הידוע בעיקר בזכות רצועת הקומיקס שלו, "Keeping Up with the Joneses".

== ביוגרפיה ==
מומנד נולד בעיר סן דייגו בשנת 1887, אך את ילדותו בילה בעיר ניו יורק שם למד בבית הספר טיריניטי <ref name=":0"></ref>. בשנת 1905<ref name=":1"></ref> או 1907<ref name=":0" />, הארי גרנט דארט מינה את מומנד לתפקיד המאייר הראשי של העיתון New York World, שם פרסם כמה מרצועות הקומיקס הראשונות שלו, וביניהן גם "Mr. I. N. Dutch" שהפכה לקאלט<ref name=":0" />. במקביל עבד גם כמאייר בעיתון The Telegram , שם יצר את אחת מרצועות הקומיקס המפורסמות ביותר שלו, "Pazaza"<ref name=":1" />. 

במשך שנה לאחר מכן למד אמנות באקדמיה ז'וליאן<ref name=":1" />. ספר הקומיקס הראשון שלו, "Pazaza 3" <small>(בתמונה)</small> יצא לאור בינואר 1910. בשנת 1913 יצר מומנד את Keeping Up with the Joneses על בסיס חוויותיו במחוז נסאו. עד שנת 1945 התפרסם הקומיקס שלו במאות עיתונים שונים ברחבי ארצות הברית<ref name=":2"></ref>. לאחר שסיים את הקומיקס, עבר לצייר פורטרטים עבור אישים שונים, ובמקצוע זה עסק עד שנות ה-70 של המאה ה-20.

== חיים אישיים ==
בשנת 1910 הוא התחתן עם מאי הרדינג, ווהשניים התגוררו יחד במחוז נסאו שבניו יורק. לאחר שלא הצליחו להרשות לעצמם מבחינה כלכלית להישאר במחוז נסאו, נאלצו הזוג לעבור חזרה למנהטן<ref name=":1" />. מומנג והרדינג התגרשו שנה מאוחר יותר, ובשנת 1928 התחתן מומנד בפעם השנייה, עם מאיו דיסון.

בשנת 1987 נפטר מומנד לאחר שהות ממושכת בבית החולים 'Mary McClellan' שבקיימברידג', ניו יורק<ref name=":2" />. בשנה שלפני מותו התגורר בבית האבות שנמצא בבית החולים<ref name=":2" />. הוא השאיר אחריו שני אחיינים ושתי אחייניות.

==קישורים חיצוניים==

* 

== הערות שוליים ==

קטגוריה:אישים שהגיעו לגיל מאה
קטגוריה:קומיקסאים אמריקאים
קטגוריה:ציירים אמריקאים
קטגוריה:אמריקאים שנולדו ב-1887
קטגוריה:אמריקאים שנפטרו ב-1987